Arabia Saudí - العربية السعودية - Wikipedia

# Arabia Saudí - العربية السعودية

### Na Galipedia, a wikipedia en galego.

En galego: Arabia Saudí ou Arabia Saudita, en árabe: سعودية, en inglés: Saudi Arabia, en alemán: Saudi-Arabien, en xaponés: サウジアラビア, en esloveno: Saudova Arabija

O Reino de Arabia Saudí é un país situado na Península de Arabia. Fai fronteira con Iraq, Xordania, Quvait, Omán, Qatar, Emiratos Árabes Unidos e Iemen.

المملكة العربية السعودية
Al-Mamlakah al-'Arabiyah as-Sa'udiyah

Lema: Ningún
Lingua oficial | Árabe
Capital | O Riad
Rei | Abdullah bin Abdulaziz Al Saud
Superficie - Total - % auga | Posto nº 14 2,218,000 km² Insignifcante
Poboación - Total (2003) - Density | Posto nº 45 24,293,844 12/km²
Unificación | 23 de setembro, 1932
Moeda | Riyal
Franxa horaria | UTC+3
Himno Nacional | Aash Al Maleek
Internet TLD | .sa
Código telefónico | 966

## [editar] Historia

O estado saudita naceu na Arabia central sobre o 1750. Un líder local, Muhammad bin Saud, uniuse ó reformista islámico Muhammad ibn Abd Al-Wahhab, para crear unha nova entidade política. Durante os seguintes 150 anos, os sauditas loitaron con Exipto, o Imperio Otomano, e outras familias árabes polo control da península. O estado saudita moderno fundouno o rei Abdul Aziz Al-Saud (tamén coñecido coma Abdul Aziz Ibn Saud).

No 1902 Abdul Aziz Al-Saud conquistou Riyadh, a ancestral capital da dinastía Al-Saud, que estaba en poder da familia rival Al-Rashid. Continuando coas súas conquistas, Abdul Aziz someteu Al-Ahsa, Nejd e Hijaz entre 1913 e 1926. O 8 de xaneiro de 1926 Abdul Aziz Al-Saud converteuse no rei de Hijaz. O 29 de xaneiro de 1927 conseguiu o título de Rei de Nejd (anteriormente fora Sultán). Polo Tratado de Jedda, firmado o 20 de maio de 1927, o Reino Unido recoñeceu a independencia do reino de Abdul Aziz (por entón chamado Reino de Hijaz e Nejd). No 1932, esas rexións unificáronse tomando o nome de Reino de Arabia Saudita.

O achado de petróleo o 3 de marzo de 1938 transformou economicamnete ó pais. Actualmente Arabia Saudí goza dunha cordial relación coa maioría dos paises occidentais.

## [editar] Política

A institución principal do goberno de Arabia Saudita é a monarquía. A Lei Básica adoptada no 1992 declara que Arabia Saudí é unha monarquía dirixida polos descendentes do Rei Abdul Aziz Al-Saud, e que o Corán é a constitución do país, que se rexe no legal pola Shari'a. A formación de partidos políticos está prohibida e non se celebran eleccións estatais.

Os poderes do rei están limitados pola Shari'a e outras tradicións sauditas. Tamén debe procurar o consenso da familia real saudita, os líderes relixiosos (ulema) e outras persoas importantes da sociedade saudita. A ideoloxía do estado é o Wahhabismo. Esta secta do Islam tenta expanderse financiando a construción de mesquitas e escolas do Qur'an por todo o mundo. A familia real elixe ó rei de entre os seus membros e sempre coa aprobación dos ulema.

Debido á enfermidade do rei Fahd bin Abdul Al-Aziz a dirección do país recaeu nas mans do seu irmán máis novo, o príncipe herdeiro Abdullah bin Abdulaziz Al Saud que actuou coma rexente ata a morte deste o 1 de agosto do 2005.

## [editar] División Administrativa

Arabia Saudí está divida en 13 provincias (mintaqat).

1. Provincia de Al-Bahah
2. Provincia de Al-Hudud ash Shamaliyah
3. Provincia de Al-Jawf
4. Provincia de Al-Madinah
5. Provincia de Al-Qasim
6. Provincia de Ar Riyad
7. Provincia de Ash Sharqiyah
8. Provincia de 'Asir
9. Provincia de Ha'il
10. Provincia de Jizan
11. Provincia de Makkah
12. Provincia de Najran
13. Provincia de Tabuk

## [editar] Ligazóns externas

- Informe do Departamento de Estado dos EEUU: casamento cos Sauditas (en inglés)
- Informe do Departamento de Estado dos EEUU: Arabia Saudi, Rapto internacional de nenos (en inglés)
- Visita Virtual a Arabia Saudí (en inglés)
- Amir Butler: Deixade o cambio na Arabia Saudita en mans dos Sauditas (en inglés)

## [editar] Mapas e imaxes

Mapa de Arabia Saudí | Mapa topográfico | Tormenta de area sobre o Mar Vermello

Commons ten máis imaxes sobre:
Arabia Saudí - العربية السعودية

Traído desde "http://gl.wikipedia.org../../../a/r/a/Arabia_Saud%C3%AD_-_%D8%A7%D9%84%D8%B9%D8%B1%D8%A8%D9%8A%D8%A9_%D8%A7%D9%84%D8%B3%D8%B9%D9%88%D8%AF%D9%8A%D8%A9_6470.html"

Categorías: Asia | Arabia Saudí

##### Views

- Artigo
- Discusión
- Revisión actual

##### Procura

##### Outras linguas

- Aragonés
- Anglo Saxon
- العربية
- ܕܥܒܪܸܝܛ
- Asturianu
- Azərbaycan
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Frysk
- Gaeilge
- עברית
- हिन्दी
- Hrvatski
- Krèyol ayisyen
- Magyar
- Interlingua
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kurdî / كوردي
- Kernewek
- Latina
- Lëtzebuergesch
- Limburgs
- Lietuvių
- Latviešu
- Bahasa Melayu
- Plattdüütsch
- Nederlands
- Norsk (nynorsk)
- Norsk (bokmål)
- Occitan
- Kapampangan
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Тоҷикӣ
- ไทย
- Tagalog
- Türkçe
- Oyghurque
- Українська
- اردو
- Tiếng Việt
- 中文
- Bân-lâm-gú
- 粵語